b'\n_START_ARTICLE_\nDirektorius\n_START_PARAGRAPH_\nDirektorius\xc2\xa0\xe2\x80\x93 institucijos, \xc4\xafstaigos ar kitokios organizacijos, jos padalinio (departamento) vadovas (pvz., mokyklos direktorius); pareigyb\xc4\x97. Direktorius paprastai turi 1 ar kelis pavaduotojus (mokyklose\xc2\xa0\xe2\x80\x93 pvz., bent 1 pavaduotojas ugdymo reikalams ir pan.). Jam pavaldus administracinis aparatas, personalas (pvz., sekretor\xc4\x97, referentas, buhalteris ir kt.).\n_START_SECTION_\nVerslas\n_START_PARAGRAPH_\nVersle direktorius yra \xc4\xafmon\xc4\x97s administracijos vadovas, vadybininkas. Jei \xc4\xafmon\xc4\x97je yra tik 1 direktorius, jis yra \xc4\xafmon\xc4\x97s (pvz., UAB) vadovas. Generalinis direktorius vadovauja paprastai vidutinei arba didelei bendrovei. Departament\xc5\xb3 (arba atskir\xc5\xb3 sri\xc4\x8di\xc5\xb3, pvz., pardavim\xc5\xb3, finans\xc5\xb3, komercijos) direktoriai\xc2\xa0\xe2\x80\x93 atskiroms veiklos sritims bei padaliniams.'